Source: http://docplayer.fi/971781-Nokia-2610-puhelimen-kayttoohje-9248178-1-painos.html
Timestamp: 2018-03-23 13:54:20+00:00
Document Index: 15706336

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Nokia puhelimen käyttöohje painos - PDF
Download "Nokia 2610 -puhelimen käyttöohje. 9248178 1. painos"
1 Nokia puhelimen käyttöohje painos
2 VAATIMUSTENMUKAISUUSILMOITUS NOKIA OYJ vakuuttaa täten, että RH-86-tyyppinen laite on direktiivin 1999/5/EY oleellisten vaatimusten ja sitä koskevien direktiivin muiden ehtojen mukainen. Vaatimustenmukaisuusilmoituksesta on kopio WWW-osoitteessa Jäteastia, jonka päälle on merkitty rasti, tarkoittaa, että Euroopan unionin alueella tuote on toimitettava erilliseen keräyspisteeseen, kun tuote on käytetty loppuun. Tämä koskee itse laitteen lisäksi kaikkia tällä merkillä varustettuja lisälaitteita. Älä hävitä näitä tuotteita kuten lajittelemattomia yhdyskuntajätteitä. Copyright 2006 Nokia. Kaikki oikeudet pidätetään. Tämän asiakirjan sisällön jäljentäminen, jakeleminen tai tallentaminen kokonaan tai osittain on kielletty ilman Nokian myöntämää kirjallista lupaa. Nokia, Nokia Connecting People ja Xpress-on ovat Nokia Oyj:n tavaramerkkejä tai rekisteröityjä tavaramerkkejä. Muut tässä asiakirjassa mainitut tuotteiden ja yritysten nimet voivat olla omistajiensa tavaramerkkejä tai kauppanimiä. Nokia tune on Nokia Oyj:n äänimerkki. US Patent No and other pending patents. T9 text input software Copyright (C) Tegic Communications, Inc. All rights reserved. Includes RSA BSAFE cryptographic or security protocol software from RSA Security. Java is a trademark of Sun Microsystems, Inc. Nokia kehittää tuotteitaan jatkuvasti ja pidättää siksi oikeuden tehdä muutoksia ja parannuksia mihin tahansa tässä asiakirjassa mainittuun tuotteeseen ilman ennakkoilmoitusta. Nokia ei vastaa välittömistä tai välillisistä vahingoista, mukaan lukien tietojen tai tulojen menetys.
3 Tämän asiakirjan sisältö tarjotaan sellaisenaan. Sen tarkkuudesta, luotettavuudesta tai sisällöstä ei anneta mitään suoraa tai epäsuoraa takuuta eikä nimenomaisesti taata sen markkinoitavuutta tai sopivuutta tiettyyn tarkoitukseen, ellei pakottavalla lainsäädännöllä ole toisin määrätty. Nokia varaa itselleen oikeuden muuttaa tätä asiakirjaa tai poistaa sen jakelusta milloin tahansa ilman erillistä ilmoitusta. Tuotteiden saatavuus voi vaihdella alueittain. Saat lisätietoja lähimmältä Nokia-jälleenmyyjältä. Tämä laite saattaa sisältää hyödykkeitä, tekniikkaa tai ohjelmia, joihin sovelletaan Yhdysvaltojen ja muiden maiden vientilakeja ja - määräyksiä. Poikkeaminen laista on kielletty /1. painos
4 Sisältö Turvallisuutesi vuoksi... 6 Yleisiä tietoja... 9 Tunnusluvut Alkuvalmistelut SIM-kortin ja akun asentaminen Akun lataaminen Normaali käyttöasento Puhelimen esittely Näppäimet ja osat Valmiustila Esittelytila Näppäimistön lukitseminen Puhelutoiminnot Puhelun soittaminen ja puheluun vastaaminen Kaiutin Tekstin kirjoittaminen Valikkotoiminnot Viestit Teksti- ja multimediaviestien asetukset Tekstiviestit (verkkopalvelu) Multimediaviestit (MMS) (verkkopalvelu) Flash-viestit (verkkopalvelu) Ääniviesti Ääniviestit Sähköpostisovellus Luettelo
5 Puhelutiedot Asetukset Ääniasetukset Omat pikavalinnat Puhelu- ja puhelinasetukset Näyttö-, aika- ja päivämääräasetukset Yhteydet - GPRS-yhteys Lisälaiteasetukset Kokoonpanoasetukset Operaattorikohtainen valikko Galleria Media Äänitys Ajanhallinta Herätyskello ja kalenteri Laskin Sovellukset Web Yhteyden muodostaminen palveluun ja palvelusivujen selaaminen Selaimen ulkoasuasetukset Evästeet ja välimuisti Palveluviestit (verkkopalvelu) Selaimen tietoturva SIM-palvelut Tietoja akuista Lataaminen ja purkaminen Ohjeet Nokian akun tunnistamista varten Lisälaitteet Huolto-ohjeita Turvallisuutta koskevia lisätietoja
6 Turvallisuutesi vuoksi Lue nämä ohjeet. Ohjeiden vastainen käyttö saattaa olla vaarallista tai lainvastaista. Saat lisätietoja lukemalla koko oppaan. KYTKE VIRTA LAITTEESEEN TURVALLISESTI Älä kytke puhelimeen virtaa silloin, kun matkapuhelimen käyttö on kielletty tai se voi aiheuttaa häiriöitä tai vaaratilanteen. LIIKENNETURVALLISUUS Noudata kaikkia paikallisia lakeja. Pidä kädet aina vapaina, jotta voit hallita ajoneuvoa sitä ajaessasi. Aseta ajaessasi ajoturvallisuus etusijalle. HÄIRIÖT Kaikki matkapuhelimet ovat alttiita häiriöille, jotka voivat vaikuttaa puhelinten toimintaan. SULJE LAITE SAIRAALASSA Noudata kaikkia rajoituksia. Sulje puhelin lääketieteellisten laitteiden lähellä. SULJE LAITE ILMA-ALUKSISSA Noudata kaikkia rajoituksia. Langattomat laitteet voivat häiritä ilma-aluksen järjestelmien toimintaa. SULJE LAITE TANKATESSASI Älä käytä puhelinta huoltoasemalla. Älä käytä sitä polttoaineen tai kemikaalien läheisyydessä. SULJE LAITE RÄJÄYTYSTYÖMAALLA Noudata kaikkia rajoituksia. Älä käytä puhelinta räjäytystyömaalla. KÄYTÄ JÄRKEVÄSTI Käytä laitetta vain normaaliasennossa laitteen käyttöohjeiden mukaisesti. Älä koske antenniin tarpeettomasti. 6
7 VALTUUTETTU HUOLTO Vain valtuutettu huoltoliike saa asentaa tai korjata tuotteen. LISÄLAITTEET JA AKUT Käytä vain hyväksyttyjä lisälaitteita ja akkuja. Älä yhdistä yhteensopimattomia tuotteita toisiinsa. VEDENKESTÄVYYS Puhelimesi ei ole vedenkestävä. Pidä se kuivana. VARMUUSKOPIOT Muista tehdä varmuuskopiot tai pitää kirjaa kaikista puhelimeen tallennetuista tärkeistä tiedoista. YHDISTÄMINEN MUIHIN LAITTEISIIN Kun yhdistät tuotteen johonkin toiseen laitteeseen, lue tarkat turvaohjeet laitteen käyttöohjeesta. Älä yhdistä yhteensopimattomia tuotteita toisiinsa. HÄTÄPUHELUT Varmista, että puhelimessa on virta ja että se on verkon kuuluvuusalueella. Paina lopetusnäppäintä niin monta kertaa kuin tarvitaan näytön tyhjentämiseen ja aloitusnäyttöön palaamiseen. Kirjoita hätänumero ja paina sitten soittonäppäintä. Ilmoita olinpaikkasi. Älä katkaise puhelua, ennen kuin saat luvan siihen. Tietoja laitteesta Tässä ohjeessa kuvattu langaton laite on hyväksytty käytettäväksi EGSM900- ja GSM1900-verkossa. Lisätietoja verkoista saat palveluntarjoajaltasi. Kun käytät tämän laitteen toimintoja, noudata paikallisia lakeja ja kunnioita muiden yksityisyyttä ja muita oikeuksia. Varoitus: Laitteen on oltava päällä, jotta sen toimintoja (herätyskelloa lukuun ottamatta) voidaan käyttää. Älä kytke laitteeseen virtaa silloin, kun langattoman laitteen käyttö voi aiheuttaa häiriöitä tai vaaratilanteen. 7
8 Verkkopalvelut Puhelimen käyttö edellyttää palvelun tilaamista langattomien palvelujen tarjoajalta. Monet laitteen ominaisuuksista määräytyvät matkapuhelinverkon ominaisuuksien mukaan. Nämä verkkopalvelut eivät välttämättä ole käytettävissä kaikissa verkoissa, tai niiden käytöstä on mahdollisesti sovittava erikseen palveluntarjoajan kanssa. Tarvittaessa palveluntarjoaja antaa lisäohjeita niiden käytöstä ja niihin liittyvistä maksuista. Joissakin verkoissa voi olla rajoituksia, jotka vaikuttavat verkkopalvelujen käyttöön. Jotkin verkot eivät esimerkiksi välttämättä tue kaikkia kielikohtaisia merkkejä ja palveluja. Palveluntarjoajasi on voinut pyytää, että jotkut laitteesi toiminnot poistetaan käytöstä tai että niitä ei aktivoida. Tällöin ne eivät näy laitteen valikossa. Laitteeseesi on myös voitu määrittää eritysasetuksia, kuten valikoiden nimien, järjestyksen ja kuvakkeiden muutoksia. Lisätietoja saat palveluntarjoajaltasi. Tämä laite tukee TCP/IP-yhteyskäytännön alaisuudessa toimivia WAP 2.0 -määrittelyjä (HTTP ja SSL). Jotkut laitteen toiminnot, kuten tekstiviestit, multimediaviestit ja sisällön sekä sovellusten lataaminen, edellyttävät, että verkko tukee näitä tekniikoita. 8
9 Yleisiä tietoja Tunnusluvut Puhelimen mukana toimitettu suojakoodi suojaa puhelinta luvattomalta käytöltä. Oletuskoodi on SIM-kortin mukana toimitettu suojakoodi suojaa korttia luvattomalta käytöltä. Joidenkin SIM-korttien mukana tulee PIN2-koodi, jota tarvitaan tiettyihin toimintoihin. Jos syötät väärän PIN- tai PIN2-koodin kolme kertaa peräkkäin, puhelin pyytää sinua syöttämään PUK- tai PUK2-koodin. Jos sinulla ei ole PUK- tai PUK2- koodia, pyydä ne paikalliselta palveluntarjoajalta. Suojausmoduulin PIN-koodia tarvitaan SIM-kortin suojausmoduulissa olevien tietojen käyttöä varten. Allekirjoituksen PIN-koodia tarvitaan digitaalisen allekirjoituksen tekemiseen. Puheluneston salasanaa tarvitaan Puhelunestopalvelu-toiminnon käyttämiseen. Valitsemalla Valikko > Asetukset > Suojaukset voit määrittää puhelimen tunnusluku- ja suojausasetukset. 9
10 1. Alkuvalmistelut SIM-kortin ja akun asentaminen Pidä kaikki SIM-kortit poissa pienten lasten ulottuvilta. Lisätietoja SIM-kortin palvelujen saatavuudesta ja käytöstä saat SIM-kortin myyjältä, joka voi olla palveluntarjoaja, verkko-operaattori tai muu myyjä. Katkaise aina laitteesta virta ja irrota laturi ennen akun poistamista. Huomautus: Katkaise aina virta ja irrota laite laturista tai muusta laitteesta ennen kuorien poistamista. Vältä koskettamasta elektronisia osia, kun vaihdat kuoret. Säilytä ja käytä laitetta aina siten, että kuoret ovat paikallaan. 1. Irrota takakuori painamalla ja työntämällä sitä puhelimen alaosaa kohti (1). 2. Irrota akku nostamalla sitä kuvassa näkyvällä tavalla (2). 3. Nosta SIM-kortin pidikettä varovasti puhelimen sormiaukon puoleisesta päästä ja avaa kansi (3). 4. Aseta SIM-kortti siten, että viisto kulma osoittaa oikealle ylös ja kullanvärinen kontaktipinta on alaspäin (4). Sulje SIM-kortin pidike ja lukitse se paikalleen painamalla sitä (5). 5. Laita akku akkupaikkaan (6). 10
11 6. Aseta takakansi puhelimen takana oleviin uriin ja liu'uta sitä ylöspäin. Lukitse takakansi painamalla se ylös asti (7). Akun lataaminen Varoitus: Käytä vain sellaisia akkuja, latureita ja lisälaitteita, jotka Nokia on hyväksynyt käytettäväksi tämän mallin kanssa. Muuntyyppisten tuotteiden käyttö voi tehdä siitä hyväksynnän vastaisen tai mitätöidä laitetta koskevan takuun ja saattaa olla vaarallista. Tarkista laturin mallinumero ennen sen käyttöä tämän laitteen kanssa. Tämä laite on tarkoitettu käytettäväksi vain latureiden ACP-7, ACP-12 ja AC-2 kanssa. Tässä laitteessa voidaan käyttää vain BL-5C-akkua. Tietoja hyväksyttyjen lisälaitteiden saatavuudesta saat laitteen myyjältä. 1. Kytke laturi pistorasiaan. 2. Kytke laturi puhelimeen. 11
12 Normaali käyttöasento Laitteessa on sisäinen antenni. Huomautus: Kuten mitä tahansa radiolähetinlaitetta käytettäessä, vältä antennin tarpeetonta koskettamista, kun laitteeseen on kytketty virta. Antennin koskettaminen vaikuttaa puhelun laatuun, ja laite saattaa toimia suuremmalla lähetysteholla kuin muuten olisi tarpeen. Kun vältetään antennin alueen koskettamista laitetta käytettäessä, antenni toimii mahdollisimman hyvin ja akun käyttöikä pitenee. 12
13 2. Puhelimen esittely Näppäimet ja osat Kuuloke (1) Kaiutin (2) Valintanäppäimet (3) Nelisuuntainen siirtymisnäppäin (4) Soittonäppäin (5) avaa viimeksi soitettujen puhelujen luettelon, kun näppäintä painetaan kerran Lopetusnäppäin ja virtanäppäin (6) kytkee tai katkaisee puhelimen virran, kun näppäintä painetaan pitkään, lopettaa käynnissä olevan puhelun tai poistuu toiminnosta, kun näppäintä painetaan nopeasti Laturin liitäntä (7) Kuulokkeen liitäntä (8) Huomautus: Älä kosketa tätä liitäntää, koska se on tarkoitettu vain valtuutetun huoltohenkilöstön käyttöön. Varoitus: Tämän laitteen siirtymisnäppäimessä voi olla nikkeliä. Sen ei ole tarkoitus koskettaa ihoa pitkiä aikoja. Ihon jatkuva altistuminen nikkelille voi aiheuttaa nikkeliallergiaa. 13
14 Valmiustila Puhelin on valmiustilassa, kun se on käyttövalmis, etkä ole kirjoittanut numeroita tai kirjaimia: Verkon nimi tai operaattorin tunnus (1) Verkon signaalin voimakkuus (2) Akun varaustaso (3) Valitsemalla Siirry (4) näet omassa linkkiluettelossasi olevat toiminnot. Valitsemalla Valinn. > Tee valinnat voit avata luettelon toiminnoista, jotka voit lisätä valintojen luetteloon. Valitsemalla toiminnon Järjestä > Siirrä ja sijainnin voit muuttaa omassa linkkiluettelossasi olevien toimintojen järjestystä. Valikko (5) ja Ääniv. (6) Esittelytila Voit käynnistää puhelimen ilman SIM-korttia hyväksymällä valinnan Käynnistätkö puhelimen ilman SIMkorttia?. Voit käyttää sellaisia puhelimen toimintoja, joissa ei tarvita SIM-korttia. Näppäimistön lukitseminen Painamalla Valikko > *-painiketta nopeasti voit lukita näppäimistön ja estää näin tahattomat näppäinpainallukset. Kun näppäinlukko on päällä, voit vastata puheluun painamalla soittonäppäintä. Näppäimistö jää lukituksi, kun lopetat tai hylkäät puhelun. Valitse Valikko > Asetukset > Yleiset käyttöasetukset > Automaattinen näppäinlukko > Käytössä, jos haluat asettaa puhelimen näppäimistön lukittumaan automaattisesti, kun puhelin on valmiustilassa eikä sitä käytetä tietyn ajan kuluessa. Kun näppäinlukko on päällä, puhelut laitteeseen ohjelmoituun viralliseen hätänumeroon voivat silti olla mahdollisia. 14
15 3. Puhelutoiminnot Puhelun soittaminen ja puheluun vastaaminen Voit soittaa puhelun kirjoittamalla puhelinnumeron ja tarvittaessa myös suuntanumeron. Lisää numeroon tarvittaessa kansainvälinen suuntanumero. Soita numeroon painamalla soittonäppäintä. Voit lisätä kuulokkeen äänenvoimakkuutta puhelun aikana selaamalla oikealle ja pienentää äänenvoimakkuutta selaamalla vasemmalle. Voit vastata saapuvaan puheluun painamalla soittonäppäintä. Voit hylätä puhelun vastaamatta siihen painamalla lopetusnäppäintä. Kaiutin Jos kaiutin on käytettävissä, valitsemalla Kaiutin tai Puhelin voit käyttää kaiutinta tai puhelimen kuuloketta puhelun aikana. Varoitus: Älä pidä laitetta korvallasi kaiuttimen käytön aikana, koska äänenvoimakkuus voi olla erittäin suuri. 15
16 4. Tekstin kirjoittaminen Voit kirjoittaa tekstiä käyttämällä ennakoivaa tai perinteistä tekstinsyöttöä. Kun haluat käyttää perinteistä tekstinsyöttöä, paina näppäintä toistuvasti, kunnes haluamasi kirjain tulee näyttöön.kun haluat käyttää perinteistä tekstinsyöttöä, paina näppäintä toistuvasti, kunnes haluamasi kirjain tulee näyttöön. Voit siirtyä ennakoivaan tekstinsyöttöön käyttöön kirjoituksen aikana valitsemalla Valinn. > Ennakoiva syöttö. Voit ottaa sen pois käytöstä valitsemalla Valinn. > Ei ennak. syöttöä. Kun ennakoiva tekstinsyöttö on käytössä, kirjoita haluamasi sana painamalla kutakin sanan kirjainta vastaavaa näppäintä kerran. Jos näytössä näkyy haluamasi sana, paina näppäintä 0 ja kirjoita seuraava sana. Voit vaihtaa sanaa painamalla näppäintä * toistuvasti, kunnes haluamasi sana tulee näyttöön. Jos sanan jälkeen näkyy kysymysmerkki (?), sanaa ei ole sanakirjassa. Voit lisätä sanan sanakirjaan valitsemalla Sana, kirjoittamalla sanan (perinteistä syöttöä käyttämällä) ja valitsemalla Tall. Vihjeitä tekstin kirjoittamista varten: Kun haluat lisätä välilyönnin, paina 0-näppäintä. Voit vaihtaa tekstinsyöttötapaa nopeasti painamalla näppäintä # toistuvasti, kunnes haluamasi syöttötavan kuvake näkyy näytön yläreunassa. Voit lisätä numeron painamalla haluamaasi numeronäppäintä pitkään. Kun käytät perinteistä tekstinsyöttöä, voit avata erikoismerkkien luettelon painamalla näppäintä *, ja kun käytät ennakoivaa tekstinsyöttöä, painamalla pitkään näppäintä *. 16
17 5. Valikkotoiminnot Puhelimen toiminnot on ryhmitelty eri valikoihin. Tässä kohdassa ei esitellä kaikkia valikkotoimintoja tai valintoja. Valitse valmiustilassa Valikko ja haluamasi valikko ja alavalikko. Voit poistua nykyiseltä valikkotasolta valitsemalla Poistu tai Edell. ja palata suoraan valmiustilaan painamalla lopetusnäppäintä. Voit vaihtaa valikkonäkymää valitsemalla Valinn. > Päävalikkonäkymä > Luettelo tai Ruudukko. Viestit Viestipalveluja voi käyttää vain, jos verkkosi tai palveluntarjoajasi tukee niitä. Teksti- ja multimediaviestien asetukset Valitse Valikko > Viestit > Viestiasetukset > Tekstiviestit > Viestikeskukset. SIM-korttisi tukee useita tekstiviestikeskuksia. Valitse tekstiviestikeskus, jota haluat käyttää. Pyydä tarvittaessa tekstiviestikeskuksen numero palveluntarjoajaltasi. Valitse Valikko > Viestit > Viestiasetukset > Multimediaviestit, ja määritä sitten seuraavat asetukset: Voit määrittää multimediaviestiin lisättävien kuvien koon kohdassa Kuvan koko (multimedia). Voit valita multimediapalvelun käyttöasetukseksi Ei, Kyllä tai Kotiverkossa kohdassa Multimedian vastaanotto. Valitse Palveluasetukset, jos haluat valita multimediaviestien hakemisessa oletusarvoisesti käytettävän palveluntarjoajan. Kun haluat katsella palveluntarjoajan tarjoamia tilejä ja valita tilin, jota haluat käyttää, siirry kohtaan Tili. Voit ehkä saada asetukset kokoonpanoviestinä palveluntarjoajalta. Valitse Mainosten vastaanotto, jos haluat sallia mainosviestien vastaanottamisen. Tämä asetus ei tule näkyviin, jos Multimedian vastaanotto -kohtaan on määritetty asetukseksi Ei. 17
18 Tekstiviestit (verkkopalvelu) Valitse Valikko > Viestit > Uusi viesti >Tekstiviesti. Puhelimella voi lähettää ja vastaanottaa tekstiviestipalvelun (SMS) kautta moniosaisia viestejä, jotka koostuvat useasta tavallisesta tekstiviestistä. Laskutus voi perustua moniosaisen viestin sisältämään tavallisten viestien määrään. Huomaa, että erikoismerkit (Unicode-merkit) vievät enemmän tilaa. Vilkkuva -symboli ilmaisee, että viestimuisti on täynnä. Ennen kuin voit vastaanottaa uusia viestejä, sinun pitää poistaa vanhoja viestejä. Multimediaviestit (MMS) (verkkopalvelu) Valitse Valikko > Viestit > Uusi viesti > Multimedia Huomautus: Multimediaviestejä voi vastaanottaa ja katsoa vain sellaisilla laitteilla, joissa on yhteensopivat ominaisuudet. Viestin ulkonäkö voi vaihdella vastaanottavan laitteen mukaan. Matkapuhelinverkko voi asettaa rajoituksia multimediaviestien koolle. Jos viestiin lisätty kuva on sallittua kokoa suurempi, laite saattaa pienentää kuvan, jotta se voidaan lähettää multimediapalvelun kautta. Multimediaviesti voi sisältää tekstiä, ääntä ja kuvan. Multimediaviestejä ei voi vastaanottaa puhelun aikana eikä pelin tai muun Java-sovelluksen käytön aikana. Koska multimediaviestit eivät eri syistä ehkä aina mene perille, tärkeiden tietojen lähettämistä ei saa jättää yksin niiden varaan. Kopiosuojaus voi estää joidenkin kuvien, musiikin, soittoäänien ja muun sisällön kopioimisen, muokkaamisen, siirtämisen tai edelleen lähettämisen. Puhelin tukee useita sivuja (dioja) sisältävien multimediaviestien lähetystä ja vastaanottoa. Kun haluat lisätä dian viestiin, valitse Valinn. > Lisää > Dia. Voit määrittää ajan, jonka kukin dia on näkyvissä, valitsemalla Dian ajoitus. 18
19 Jos sinulle on tulossa uusi multimediaviesti ja viestimuisti on täynnä, näytössä on vilkkuva ja ilmoitus Muisti täynnä. Viestejä ei voi vastaanottaa. Voit vastaanottaa viestin ja poistaa vanhoja viestejä valitsemalla OK > Kyllä. Flash-viestit (verkkopalvelu) Flash-viestit ovat tekstiviestejä, jotka näytetään heti. Valitse Valikko > Viestit > Uusi viesti > Flash-viesti. Huomautus: Näytössä vilkkuvia flash-viestejä voi vastaanottaa ja katsoa vain sellaisilla laitteilla, joissa on yhteensopivat flash-viestiominaisuudet. Ääniviesti Voit luoda ja lähettää ääniviestin multimediaviestipalvelun avulla. Multimediaviestipalvelun on oltava käytössä, jotta voit käyttää ääniviestitoimintoja. Valitse Valikko > Viestit > Uusi viesti > Ääniviesti. Äänitys-sovellus avautuu. Kun olet äänittänyt ääniviestin, kirjoita vastaanottajan puhelinnumero Vastaanottaja: -kenttään viestin lähettämistä varten. Voit katsella käytettävissä olevia valintoja valitsemalla Valinn. Voit etsiä puhelinnumeron kohdasta Osoitekirja valitsemalla Lisää > Nimi. Kun puhelimeesi on tullut ääniviestejä, näytössä näkyy viesti 1 ääniviesti vastaanotettu tai viestien lukumäärä ja teksti viestiä vastaanotettu. Voit avata viestin valitsemalla Toista tai, jos viestejä on tullut enemmän kuin yksi, valitsemalla Näytä > Toista. Voit kuunnella viestin myöhemmin valitsemalla Poistu. Saat käytettävissä olevat asetukset näkyviin valitsemalla Valinn. Ääniviesti toistetaan oletusarvoisesti kuulokkeen kautta. Jos haluat kuunnella toistoa kaiuttimen kautta, valitse Valinn. > Kaiutin. 19
20 Ääniviestit Vastaajapalvelu on verkkopalvelu, joka pitää ehkä tilata. Vastaajapalvelun numeron ja lisätietoja saat palveluntarjoajaltasi. Valitse Valikko > Viestit > Ääniviestit. Sähköpostisovellus Sähköpostisovelluksen (verkkopalvelu) avulla voit käyttää yhteensopivaa sähköpostitiliäsi puhelimella. Ennen kuin voit lähettää ja hakea sähköpostiviestejä, sinun pitää ehkä hankkia sähköpostitili ja määrittää tarvittavat asetukset. Voit ehkä saada sähköpostin kokoonpanoasetukset määritysviestinä. Voit kirjoittaa ja lähettää sähköpostiviestin valitsemalla Valikko > Viestit > Sähköposti > Uusi sähköp.viesti. Jos määritettynä on useita sähköpostitilejä, valitse tili, jota haluat käyttää sähköpostiviestin lähettämiseen. Voit liittää sähköpostiviestiin liitteen valitsemalla Valinnat > Liitä tiedosto ja valitsemalla sitten tiedoston kohdasta Galleria. Kun olet kirjoittanut sähköpostiviestin, valitse Lähetä > Lähetä nyt. Voit hakea sinulle lähetetyt sähköpostiviestit valitsemalla Valikko > Viestit > Sähköposti > Tark. uudet viestit ja valitsemalla sitten haluamasi tilin. Sovellus hakee ensin vain sähköpostiviestien otsikot. Voit hakea koko viestin valitsemalla Edell. > Saapuvat-kansiot ja haluamasi tilin. Valitse sitten uusi viesti ja Hae. Tärkeää: Ole varovainen avatessasi viestejä. Sähköpostiviesteissä voi olla vahingollisia ohjelmia, tai ne voivat olla muulla tavoin haitallisia laitteelle tai tietokoneelle. Puhelin tallentaa sähköpostitililtä hakemasi sähköpostiviestit Saapuvat-kansiot-kansioon. Muita kansioita ovat: Luonnokset lähettämättömien sähköpostiviestien tallentamiseen ja Arkisto sähköpostiviestien järjestämiseen ja tallentamiseen, Lähtevät lähettämättömien sähköpostiviestien tallentamiseen ja Lähetetyt lähetettyjen sähköpostiviestien tallentamiseen. Jos haluat käsitellä kansioita ja niissä olevia viestejä, valitse Valinnat, jolloin voit tarkastella kansiokohtaisia käytettävissä olevia valintoja. 20
21 Luettelo Voit tallentaa nimiä ja puhelinnumeroita puhelimen ja SIM-kortin muistiin. Puhelimen muistiin on mahdollista tallentaa yhteystietojen numerot ja tekstitietoja. SIM-kortin muistiin tallennettuja nimiä ja puhelinnumeroita ilmaisee -symboli. Kun haluat poistaa nimen, etsi haluamasi nimi ja valitse Valikko > Osoitekirja > Nimet > Valinn. > Etsi. Etsi nimi selaamalla luetteloa tai kirjoita etsimäsi nimen ensimmäinen kirjain. Voit lisätä uuden yhteystiedon valitsemalla Valikko > Osoitekirja > Nimet > Valinn. > Lisää uusi nimi. Jos haluat lisätä yhteystietoihin muita tietoja, varmista, että käytössä oleva muisti on joko Puhelin tai Puhelin ja SIM. Siirry sen nimen kohdalle, johon haluat liittää uuden puhelinnumeron tai määritetekstin, ja valitse Tiedot > Valinn. > Lisää tietoja. Voit kopioida yhteystiedon valitsemalla Valinn. > Kopioi nimi. Voit kopioida nimiä ja puhelinnumeroita puhelimen muistista SIM-kortin muistiin tai päinvastoin. SIM-kortin muistiin voi tallentaa nimiä, joista kuhunkin liittyy yksi puhelinnumero. Kun haluat määrittää puhelinnumerolle jonkin pikavalintanäppäimen, valitse Valikko > Osoitekirja > Pikavalinnat. Siirry haluamasi pikavalintanäppäimen kohdalle. Voit lähettää yhteystietoja niin sanottuina käyntikortteina vcard-standardia tukevaan yhteensopivaan laitteeseen tai vastaanottaa niitä siitä. Kun lähetät käyntikortin, etsi nimi, jonka tiedot haluat lähettää ja valitse Valinn. > Lähetä käyntik. > Multimedia tai Tekstiviesti. Kun saat käyntikortin, valitse Näytä > Tall., jos haluat tallentaa sen puhelimen muistiin. Jos et halua tallentaa käyntikorttia, valitse Poistu > Kyllä. Valitsemalla Valikko > Osoitekirja > Asetukset voit määrittää seuraavat yhteystietojen asetukset: Käytettävä muisti -toiminnolla voit valita SIM-kortin tai puhelimen muistin yhteystietoja varten. Kun haluat hakea nimiä ja puhelinnumeroita molemmista muisteista, valitse Puhelin ja SIM. Osoitekirjanäkymä -toiminnolla voit valita, miten yhteystietoluettelossa olevat nimet ja numerot näytetään. Kun haluat tarkastella vapaata ja käytettyä muistia, valitse Muistin tila. 21
22 Puhelutiedot Puhelin tallentaa vastaamatta jääneiden, vastattujen ja soitettujen puhelujen numerot. Myös puhelujen likimääräiset kestot tallennetaan (verkkopalvelu). Näitä toimintoja voi käyttää, jos verkko tukee niitä ja jos puhelin on päällä ja verkon kuuluvuusalueella. Kun haluat nähdä likimääräisiä tietoja viimeaikaisista yhteyksistä, valitse Valikko > Loki > Puhelujen kestot, Pakettidata-laskuri tai Pakettidata-yhteyslaskuri. Huomautus: Palveluntarjoajan puheluista ja palveluista veloittama summa saattaa vaihdella verkon toimintojen, laskunpyöristyksen, verojen yms. mukaan. Valitse Valikko > Loki ja haluamasi luettelo: Vastaamatta jääneet puhelut näyttää puhelinnumerot, joista sinulle on yritetty soittaa, sekä jokaisesta numerosta soitettujen puhelujen määrän, Vastatut puhelut näyttää luettelon viimeksi hyväksytyistä tai hylätyistä puheluista, Soitetut puhelut näyttää viimeksi soitettujen puhelujen luettelon. Poista lokitiedot poistaa viime puhelujen luettelon. Tätä toimenpidettä ei voi peruuttaa. Voit tarkastella puhelun päivämäärää ja kellonaikaa, poistaa puhelinnumeron luettelosta, muokata numeroa, tallentaa numeron tai lähettää numeroon viestin Osoitekirja-sovelluksessa. Asetukset Tässä valikossa voit määrittää puhelimen eri asetuksia. Kun haluat palauttaa joidenkin valikkotoimintojen alkuperäiset asetukset, valitse Valikko > Asetukset > Alkuperäiset asetukset. Ääniasetukset Valitse Valikko > Asetukset > Äänet ja muuta jotain seuraavista asetuksista: Puhelimesi tukee MP3-muotoisia soittoääniä. Voit myös asettaa jonkin nauhoituksistasi soittoääneksi. 22
23 Valitsemalla Hälyttävät puhelut voit määrittää puhelimen soimaan vain silloin, kun puhelu tulee valitulta soittajaryhmältä. Siirry haluamasi soittajaryhmän kohdalle tai valitse Kaikki puhelut > Valitse. Omat pikavalinnat Omien linkkien avulla pääset nopeasti usein käyttämiisi puhelintoimintoihin. Voit valita luettelosta jonkin puhelimen toiminnon ja määrittää sen oikean valintanäppäimen toiminnoksi valitsemalla Valikko > Asetukset > Omat pikavalinnat > Oikea valintanäppäin. Voit valita oikovalintoja siirtymisnäppäimelle valitsemalla Valikko > Asetukset > Omat pikavalinnat > Ohjausnäppäin. Siirry haluamasi siirtymisnäppäimen kohdalle, valitse Muuta ja haluamasi toiminto luettelosta. Jos haluat poistaa toiminnon näppäimestä, valitse (tyhjä). Jos haluat määrittää toiminnon uudelleen näppäimeen, valitse Valitse. Puhelu- ja puhelinasetukset Valitse Valikko > Asetukset > Puhelut ja jokin seuraavista asetuksista: Soitonsiirto (verkkopalvelu), jos haluat siirtää saapuvat puhelut. Lisätietoja saat palveluntarjoajalta. Automaattinen soitontoisto > Käytössä, jos haluat, että puhelin soittaa valittuun puhelinnumeroon enintään 10 kertaa, jos yhteys ei muodostu. Koputuspalvelu > Ota käyttöön, jos haluat, että verkko ilmoittaa saapuvasta puhelusta toisen puhelun aikana (verkkopalvelu). Oman numeron lähetys (verkkopalvelu) > Sopim. mukaan, Kyllä tai Ei. Valitse Valikko > Asetukset > Puhelin > Kieliasetukset > Puhelimen kieli, jos haluat muuttaa puhelimen näyttötekstien kieltä. Jos valitset Automaattinen -vaihtoehdon, puhelin valitsee kielen SIM-kortin sisältämien tietojen perusteella. 23
24 Näyttö-, aika- ja päivämääräasetukset Valitse Valikko > Asetukset > Näyttö > Virransäästö > Käytössä, jos haluat säästää akkuvirtaa. Puhelimen näyttöön tulee digitaalinen kello, jos puhelinta ei käytetä tietyn ajan kuluessa. Valitse Valikko > Asetukset > Aika ja päivämäärä. Siirry kohtaan Kello, jossa voit asettaa kellonajan näkymään valmiustilassa, muuttaa kellonaikaa tai valita aikavyöhykkeen tai ajan esitystavan. Valitse Päivämäärä, jos haluat asettaa päivämäärän näkymään valmiustilassa, asettaa päivämäärän tai valita sen esitystavan tai erottimen. Valitse Päivän ja ajan automaattinen päivitys (verkkopalvelu), jos haluat asettaa kellonajan ja päivämäärän päivittymään automaattisesti sen aikavyöhykkeen mukaan, jossa olet. Yhteydet - GPRS-yhteys GPRS (General Packet Radio Service, verkkopalvelu) on tiedonsiirtotekniikka, joka mahdollistaa tietoverkkojen (kuten Internetin) langattoman käytön. GPRS:ää voi käyttää MMS- ja Web-selainsovelluksissa sekä Javasovellusten lataamisessa. Ennen kuin voit käyttää GPRS-tekniikkaa, pyydä tietoja GPRS-palvelun saatavuudesta ja tilaamisesta verkkooperaattorilta tai palveluntarjoajalta. Tallenna kaikkien GPRS-yhteyden kautta käytettävien sovellusten GPRSasetukset. Tietoa palvelun hinnoista saat verkko-operaattorilta tai palveluntarjoajalta. Valitse Valikko > Asetukset > Yhteydet > Pakettidata > Pakettidatayhteys. Valitse Jatkuva, jos haluat puhelimen rekisteröityvän automaattisesti GPRS-verkkoon, kun kytket puhelimeen virran. Valitse Tarvittaessa, ja puhelin rekisteröityy GPRS-verkkoon ja GPRS-yhteys muodostetaan vain, jos käyttämäsi sovellus tarvitsee sitä. Yhteys suljetaan, kun suljet sovelluksen. 24
25 Lisälaiteasetukset Yhteensopiva lisälaite näkyy valikossa vain, jos sellainen on tai on ollut kytkettynä puhelimeen. Valitse Valikko > Asetukset > Lisälaitteet ja valitse sitten käytettävissä oleva lisälaite. Jos haluamasi laite on käytettävissä, voit asettaa puhelimen vastaamaan saapuvaan puheluun automaattisesti liittämällä kuulokkeen puhelimeen ja valitsemalla Automaattinen vastaus. Jos Soittotapa-kohtaan on määritetty asetukseksi Piippaus tai Äänetön, automaattinen vastaus ei toimi. Kokoonpanoasetukset Joitakin verkkopalveluja varten puhelimeen pitää määrittää oikeat kokoonpanoasetukset. Asetukset voivat olla SIM-kortilla, voit hankkia ne palveluntarjoajalta kokoonpanoviestinä tai voit näppäillä ne. Valitse Valikko > Asetukset > Palveluasetukset ja sitten jokin seuraavista: Oletuspalveluasetukset, jos haluat nähdä palveluntarjoajat, joiden tiedot on tallennettu puhelimeen (oletusarvoinen palveluntarjoaja on korostettu), ja vaihtaa oletusarvoisen palveluntarjoajan. Jos haluat nähdä palveluntarjoajan tukemat sovellukset, siirry palveluntarjoajan kohdalle ja valitse Tiedot. Valitse Oletus käyttöön kaikissa sovelluksissa, jos haluat asettaa sovellukset käyttämään oletusarvoisen palveluntarjoajan asetuksia, Ensisijainen yhteysosoite, jos haluat valita toisen yhteysosoitteen - tavallisesti käytetään ensisijaisen verkko-operaattorin yhteysosoitetta, Yhdistä palveluntarjoajan tukeen, jos haluat ladata asetusmääritykset palveluntarjoajalta. Voit määrittää, tarkastella ja muokata asetuksia manuaalisesti valitsemalla Valikko > Asetukset > Palveluasetukset > Omat palveluasetukset. Operaattorikohtainen valikko Tästä valikosta pääset verkko-operaattorin palveluportaaliin. Tämä valikko on operaattorikohtainen. Valikon nimi ja symboli riippuvat operaattorista. Operaattori voi päivittää tämän valikon sisältöä palveluviestillä. Lisätietoja saat verkko-operaattorilta. 25
Nokia 2626 -puhelimen käyttöohje
Nokia 2626 -puhelimen käyttöohje 9254770 1. painos VAATIMUSTENMUKAISUUSILMOITUS NOKIA vakuuttaa täten, että RM-291-tyyppinen laite on direktiivin 1999/5/EY oleellisten vaatimusten ja sitä koskevien direktiivin
Nokia 1110 -käyttöohje. 9240157 3. painos
Nokia 1110 -käyttöohje 9240157 3. painos VAATIMUSTENMUKAISUUSILMOITUS NOKIA Oyj ilmoittaa vastaavansa siitä, että tuote RH-70 noudattaa Euroopan neuvoston direktiivin 1999/5/EY määräyksiä. Vaatimustenmukaisuusilmoituksesta
Nokia 1110i/1112 -käyttöohje 9247852 2. painos FI
Nokia 1110i/1112 -käyttöohje 9247852 2. painos FI VAATIMUSTENMUKAISUUSILMOITUS NOKIA vakuuttaa täten että RH-93-tyyppinen laite on direktiivin 1999/5/EY oleellisten vaatimusten ja sitä koskevien direktiivin
Nokia 1600 -käyttöohje. 9239734 2. painos
Nokia 1600 -käyttöohje 9239734 2. painos VAATIMUSTENMUKAISUUSILMOITUS NOKIA Oyj ilmoittaa vastaavansa siitä, että tuote RH-64 noudattaa Euroopan neuvoston direktiivin 1999/5/EY määräyksiä. Vaatimustenmukaisuusilmoituksesta
Nokia 1600 -käyttöohje
Nokia 1600 -käyttöohje 9239734 4. painos VAATIMUSTENMUKAISUUSILMOITUS NOKIA Oyj ilmoittaa vastaavansa siitä, että tuote RH-64 noudattaa Euroopan neuvoston direktiivin 1999/5/EY määräyksiä. Vaatimustenmukaisuusilmoituksesta